กิ่งจังหวัดฮาจิโจ

กิ่งจังหวัดฮาจิโจ (八丈支庁 (Hachijō-shichō)) เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว กิ่งจังหวัดฮาจิโจประกอบด้วยเมืองและหมู่บ้านดังต่อไปนี้ (ทั้งหมดอยู่ภายในหมู่เกาะอิซุ) เมืองฮาจิโจ (อยู่บนเกาะฮาจิโจจิมะ และเกาะฮาจิโจโคจิมะ) หมู่บ้านอาโองาชิมะ (อยู่บนเกาะอาโองาชิมะ) กิ่งจังหวัดฮาจิโจมีเนื้อที่ 78.6 ตารางกิโลเมตร ประชากรจำนวน 8,790 คน นอกจากนี้ กิ่งจังหวัดฮาจิโจยังรวมถึงเกาะ 4 เกาะที่อยู่ทางใต้สุดของหมู่เกาะอิซุ ซึ่งไม่มีผู้คนอาศัยอยู่ ปัจจุบันเกาะเหล่านี้ไม่ได้เป็นของเทศบาลใด ๆ แต่ทั้งเมืองฮาจิโจและหมู่บ้านอาโองาชิมะต่างก็อ้างสิทธิ์ในการบริหารเกาะทั้งสี่นี้ ซึ๋งได้แก่ หินเบยอนเนส (Bayonnaise Rocks, Beyonēzu Retsugan) เกาะสมิท (Smith Island, Sumisu-tō) เกาะโทริ (Tori-shima) หินโซฟุ (Lot's Wife, Sōfu-iwa) ในบรรดาเกาะทั้งหมดที่อยู่ในกิ่งจังหวัดฮาจิโจ มีเพียงเกาะฮาจิโจจิมะและเกาะอาโองาชิมะเท่านั้นที่มีผู้คนอาศัยอยู่ แหล่งข้อมูลอื่น เว็บไซต์ทางการสำนักงานสาขาเกาะฮาจิโจ (ในภาษาญี่ปุ่น)